cyanic-selkie/wikianc huggingface dataset:
Songun
Sŏn'gun, som oftest stavet songun, betyr «militæret først» og er en politisk doktrine i Nord-Korea der Den koreanske folkearméen prioriteres foran alt annet. «Militæret først» betyr at hæren ikke bare opptrer som et eget politisk system i staten, men også at den har sin egen økonomi.
Politiske følger
En av konsekvensene som songun-politikken har medført er at den til en viss grad erstatter juche-ideologien som ble lansert av Kim Il-sung. Noen mener at politikkskiftet er et tegn på at regjeringen er i vansker og snart kan komme til å kollapse.
Diakonhjemmet Sykehus
Utdanning og forskning
I mai 2022 åpnet REMEDY, et forskningssenter for behandling innen revmatologi og muskelskjelettsykdommer. Senteret skal koordinere et nasjonalt nettverk av sykehusavdelinger og rehabiliteringsinstitusjoner.
Historie
Sykehuset startet i lokalene til Magdalenahjemmet på Lindern i 1890. De nåværende bygninger ble reist i 1900 og er senere jevnlig utvidet. I 1980 ble det etablert revmatologisk avdeling og poliklinikk ved sykehuset. Ny postoperativ- og intensivavdeling ble bygget, og likedan nye lokaler for ergoterapi og fysioterapi. I 1998 ble Psykiatrisk avdeling, DPS Vinderen, Senter for Psykofarmakologi (SFP), samt Alderspsykiatrisk avdeling Søndre Borgen, en del av Diakonhjemmet sykehus. I 2006 ble Mentalhygienisk Rådgivningskontor innlemmet i sykehuset, som barne- og ungdomspsykiatrisk poliklinikk (BUP Vest).
Fra 1. januar 2001 ble sykehuset et eget aksjeselskap heleid av stiftelsen Diakonhjemmet.
Referanser
Om Diakonhjemmet sykehus
Kong Oscar IIs kapell
Reist for å markere grensen
Parallellen til det russisk-ortodokse kapellet i Boris Gleb er slående, ettersom nettopp det hadde vært av avgjørende betydning ved grenseoppgangen i 1826. Et evangelisk-luthersk kapell ville være en udiskuterbar grensemarkering for grensen mellom Sverige-Norge og Russland. Dermed falt den nasjonale sikkerhetspolitikken og Grense Jakobselv-befolkningens interesser sammen. I 1865 ble det bestemt at det skulle bygges et kapell i «Grensen» og samtidig en prestegård. Sommeren 1869 stod det nye kapellet bygget av gråstein ferdig, og i september samme år ble det vigslet av biskop Fredrik Waldemar Hvoslef.
Senere historie
Fordi kapellet på grunn av sin beliggenhet allerede fra begynnelsen av ble et viktig kjennemerke for sjøfolk, og for at det skulle bli enda mer synlig fra sjøen, ble kapellet hvitkalket i 1883 og igjen i 1884. Denne hvitkalkingen ble fjernet i 1969 i forbindelse med kapellets 100-årsjubileum.
Kumlinge
Kumlinge er en kommune i landskapet Åland i Finland. Kumlinge er en skjærgårdskommune og ligger øst for Fasta Åland. Kommunesenteret er Kumlinge. Ved utgangen av februar 2015 hadde kommunen en folkemengde på 326.
Mills College
Mills College er et privatuniversitet i Oakland i delstaten California, USA. Det ble grunnlagt i 1852 som det første rene kvinnecollege på Vestkysten, og har fortsatt lavere grads studier bare for kvinner. Begge kjønn har adgang til høyere grads studier.
Groruddalen Ballklubb
2002 - Etablering
Klubben ble stiftet som en overbygningsklubb til klubbene Vestli IL, Grorud IL, SF Grei, Årvoll IL, Furuset IL og Høybråten og Stovner IL. Senere ble også klubbene Rommen SK, Romsås IL og deler av Bjerkealliansen med under paraplyklubben som hadde mottoet «Vi skal utvikle Groruddalens fotballtalenter».
Jorge Arrate
Jorge Félix Arrate Mac-Niven (født 31. mai 1941) er en chilensk advokat, økonom, skribent og politiker. Han var regjeringsmedlem under president Patricio Aylwin og Eduardo Frei. Han stilte som kandidat for Partido Comunista de Chile og alliansen Juntos Podemos Más ved presidentvalget 13. desember 2009. Han fikk 6,2 % av stemmene og ble slått ut i første valgomgang.
Groruddalen Ballklubb
2007 - Vendepunktet
Teigen tar med seg sin assistenttrener, Mathias Haugaasen, og GBK opplever en massiv spillerflukt. Per januar 2008 var kun en av spillerne fra stallen 2007 igjen i GBK. Blant annet mistet GBK følgende spillere: Sezan Ismailovski, til Nybergsund IL-Trysil, Gøran Skogseide (Drøbak/Frogn), Jamal El Mazari (Drøbak/Frogn), Anders Hatlen (Skeid), Anders Granstad (Drøbak/Frogn), Amir Sharif (FK Tønsberg), Preben Mankowitz (Skeid), Jo Grønlund (Strømmen IF), Thomas Sandsør (Korsvoll IL), Henning Jørgensen (Manglerud/Star), Christian Torbjørnsen (Sandnes Ulf), Daniel Hamnes (Hasle/Løren), Torkil Nilsen (Harstad IL), Fridtjof Seeberg (ukjent), Robert Mawanda (ukjent), Martin Svendsen (ukjent), Faisel Sharif (Lørenskog) og Thomas Amlie (Årvoll).
Luggala
Luggala Estate
I 2018 omfattet eiendommen Luggala Estate fjellene Luggala og Knocknacloghoge, hele innsjøen Lough Tay, og en del av innsjøen Lough Dan.
I mai 2021 forpliktet eiendommen Luggala Estate og har påbegynt gjennomføringen av et selvfinansiert prosjekt som er planlagt over flere tiår med restaurering og fukting av gamle marker med torv. Hensikten er å bringe tilbake integriteten til habitatene og økologien som er forringet av høsting av torv, intensiv beitebruk og generell omsorgssvikt av naturen. Initiativet representerer Luggalas første reaksjon på klimasituasjonen og truslene mot biologisk mangfold, og reaktiverer en bevist naturlig prosess med karbonbinding.
Grårev
Beskrivelse
Hannen er litt større enn tispen. Kroppslengden varierer fra ca. 80 til 112,5 cm. Halen måler normalt ca. 27,5-44,3 cm. Skulderhøyden er ca. 30 cm og vekten ligger normalt på ca. 3,6-6,8 kg.
Utbredelse og habitat
Habitatet er svært variert, selv om det kan virke som om den foretrekker laufellende skog. Klimaet varierer fra temperert til tropisk. Skogen kan variere fra boreal barskog og temperert løvskog til temperert- og eviggrønn tropisk regnskog. I sør inkluderer dette også høyereliggende skogkledte fjell- og bergområder. Også krattskog, jordbruksland (spesielt i nær tilknytning til skog) og områder i tilknytning til elvebredder er vanlig. Noen steder rapporteres det også at gråreven ferdes i områder med tilknytning til urbane strøk.
Atferd og matvaner
Grårevene regnes som nattaktive, men kan også være aktive i grålysningen om morgenen og i skumringen på kvelden. På dagtid hviler de gjerne i en hul trestamme, stubbe eller i hiet etter et skogmurmeldyr.
Fredsforhandlingene i Nepal 2006
NKP(Maobadi)s krav ved starten av opprøret
De fleste av disse krava gjaldt dagligdagse spørsmål, som kritikere av maoistene sa kunne reises og vinnes i den vanlige parlamentariske kampen. De krava som blei ansett for vanskeligst å innfri, gjaldt valg på ei ny grunnlovsgivende forsamling. Partiet sa fra første øyeblikk at det ville legge ned våpnene dersom det fikk disse krava innfridd.
Første runde med fredsforhandlinger høsten 2001
16. august offentliggjorde NKP(Maobadi) sin tremanns forhandlingsdelegasjon, leda av Baburam Bhattarai.
De kom først i november, etter at politi på nytt hadde angrepet opprørernes stillinger.
2002: Borgerkrigen blir blodigere
Deuba, som sa at han følte seg sveket av maoistene, begynte å innskrenke de demokratiske fri- og rettighetene stadig mer, med støtte av kong Gyanendra. Han begynte med å forby organisasjoner og aviser som støtta maoistene, fortsatte med pressesensur, forfølgelse av journalister, og unntakstilstand. Hæren, som forsøkte å gå til angrep på ei landsbygd der den mangla etterretning, fikk frie hender til å bruke omfattende tortur og mord på fanger. Dette kom til å ramme tusenvis av bønder som ikke hadde deltatt i krigen, også tilhengere av regjeringspartiene, og bidro til kraftig økt rekruttering til opprørerne.
Utviklinga fram til Gyanendras statskupp
Den stadig dårligere militære og politiske situasjonen fikk Gyanendre til høsten 2004 å bestemme seg for å gjøre et nytt statskupp. Han var innstilt på å bygge opp et nytt royalistisk diktatur med det hans far Mahendra skapte etter sitt kupp i 1960, der de gamle parlamentariske partiene var erstatta med nye kongetro partier.
Avtalen mellom Sjupartialliansen og maoistene
Sjupartialliansen svarte på det med å forhandle med NKP(Maobadi) i november. Forhandlingene blei i praksis gjennomført av ledere fra Kongresspartiet og UML (det mindre kommunistpartiet NKP(Ekda Kendra Masal) skal også ha vært i Delhi) uten konsultasjoner med de mindre partiene. Sitaram Yechury spilte trolig ei viktig rolle.
Innledende utspill. Forhandlingsdelegasjonene utpekes.
Da den nye regjeringa til Sjupartialliansen erklærte våpenhvile og bekrefta at den sto på 12-punktsavtalen, garanterte at den skulle jobbe for valg på ei grunnlovsgivende forsamling og slutta seg til NKP(Maobadi)s våpenhvile, sa Prachanda den 5. mai at maoistene var klare til fredsforhandlinger, og oversendte til regjeringa sitt utkast til regler for å regulere forholdet mellom partene i våpenhvilen.
Prachandas første kommentarer etter at avtalen var klar
På en pressekonferanse samme dag, etter at avtalen var offentliggjort, sa Prachanda at den midlertidige grunnlova skulle gjøres ferdig innen en måned, og etter det var partene enige om å oppløse parlamentet fra 1999, regjeringa danna ut fra det og de maoistiske regjeringsorganene. Valg på ei ny grunnlovsgivende forsamling skulle holdes innen et år – forhåpentlig innen april 2007.
Smog
Naturlige årsaker
Vulkanutbrudd kan også gi store utslipp av svoveldioksid, som igjen kan føre med seg vulkansk smog (av og til kalt vog)
Det norske Diakonhjem
Historie
Det som startet med ti diakonelever ved et klosteraktig hjem i Kristiania har siden vokst langsomt og sikkert i omfang og er blitt en stor privat institusjon som driver sin virksomhet innenfor offentlige helse- og utdanningsplaner.
På 1980-tallet ble det fart i opprettelsen av diakonstillinger i menigheter i Den norske kirke. Den femårige diakonutdannelsen la gbrunnlaget for diakoner innen det offentlige helse- og sosialvesenet og bedriftshelsetjeneste.
Heap
Arbeidstid
Hvis et element skal endre verdi (ned eller opp), vil det også måtte skifte (opp eller ned) nivå. Sletting av et element ordnes ved å sette verdien til det minst mulige, slik at det skiftes til lavest mulige nivå og da tas ut på O(1) tid. Fletting av to hauger tar O(N) tid.
Østersjøfinske språk
Forholdet til den kamkeramiske kulturen
Det finnes nemlig et substrat i finsk-ugrisk som ikke er uralsk. Det før-finsk-ugriske substrat refererer til et vokabular i finsk-ugrisk som er arvet som lånord fra et annet språk. Disse lånordene stammer fra et språk som verken er uralsk eller indoeuropeisk. Eksistensen av dette paleoeuropeiske språket ble påvist av språkforskeren Ante Aikio (f. 1977) i 2004. Språkforskeren Janne Saarikivi (f. 1973) påviste i 2006 at deler av dette vokabularet i snevrere forstand også er tilstede i østersjøfinske språk.
Haukipudas
Kommunene Haukipudas, Kiminge, Oulunsalo og Yli-Ii ble 1. januar 2013 slått sammen med Uleåborg.
Kyllingoppdrett
Oppdrett
Kyllinger som blir klekket i rugemaskiner, må ha hjelp til å vokse opp av mennesker. Slike maskiner brukes i hønseindustrien, og da for raser som ikke ruger. Kyllinger som ikke er vokst opp med en mor må ha varmelampe i opptil 8 uker. Den første uken skal det være 35 grader, og etter hver uke senkes temperaturen med 2 grader. Etter det kan kyllinger gå fritt sammen med eldre høns og haner. I moderne hønsehold er hanekyllinger uønsket. De blir sortert vekk og avlivet snarest mulig etter klekking. Hønekyllingene blir så, avhengi av rase, foret opp til eggprodusenter eller slaktekyllinger.
Birkelunden
Historie
Birkelunden ligger på det området som Thorvald Meyer kjøpte i 1861, og som de neste fire tiårene ble bygget ut med leiegårder. Birkelunden er ett av de kvartalene som ble holdt av til park i den regulerings- og tomteplanen stadskonduktør Georg Andreas Bull i 1861-1866 laget for løkka. I 1882 mottok kommunen Birkelunden og Theodor Kittelsens plass som gave fra Thorvald Meyer, på den betingelse at de ikke skulle bebygges. Birkelunden var da opparbeidet med en meter høyt jernstakitt og innenfor dette bjerketrær langs ytterkantene. I midten var det åpen plass med paviljong. Tidligere, før parken var opparbeidet, hadde kommunen avslått et tilsvarende tilbud fra Meyer.
Fra tidlig på 1900-tallet arrangerte kommunen parkkonserter i Birkelunden. I 1921 vet man at de ble holdt hver uke om sommeren. Ny musikkpaviljong kom i 1926, tegnet av arkitekten Otto Hald, bassenget i 1928. I de første årtiene av 1900-tallet var Birkelunden mye brukt til arbeiderbevegelsens store møter.
Hestesporvogn kom i Thorvald Meyers gate i 1878, elektrisk sporvogn i 1899. I 1946 ble trikketraseen lagt om slik at den gikk i selve parken, begrunnet med de mange farlige situasjoner den tidligere traseen skapte. Trikkestoppet "Birkelunden" ble flyttet fra Thorvald Meyers gate til Schleppegrellsgate i 2003.
Runzhou
Runzhou har et areal på 132,68 km² og teller 237.100 innbyggere (2004).
Radio Oslofjord
Historie
I perioden 1989 – 1992 sendte kanalen faste programmer som: Jazzprogrammet Razzle Dazzle med Tore Svein Olsen og Kjell Schrøder, TOP 25 med Håvard Sylte, Filmmagasinet med Finn Leiang, Gammalpop med Kåre Haugen, Lokalsendinger med Camilla Moe Røisland, Annie Jyrkinen, Finn Leiang, Anders Høglund, Jill Bottolfsen, Finn Georg Philipps, Erik Stubberud, Hans Olav Nyborg og Turid Karlsen, Hitmix med Bjørn Erik Bismo, Svensktopp med Kjell Schrøder og Turid Karlsen, Smash-redaksjonen med Håvard Sylte, Bengt Lund, Andreas Velle, Per Christian Frankplads med flere, Historievandring på Nesodden med Harald Lorentzen og Erik Stubberud, Kjekt å ha med Dick Hansen, Howards bærbare fredagsparty med Håvard Sylte, Ønsketimen med Tone-Lise Skagefoss, Ti etter ti med Knut Torgersruud jr. Horoskop og Hitparade med Finn Leiang, Bluestimen med Torkel Stana og Geirr Nilsen og Tarmslyngpatruljen. Andre innslag i denne perioden var Erling Thorvaldsen med Tobe Bruu, Musikk og hilsetelefonen og Hulter til bulter.
Lindavista
Lindavista er en bydel nord i Mexico by, i det administrative distriktet Gustavo A. Madero. Den ble oppretta på starten av 1930-tallet som et resultat av byplanlegging og en utvidelse av nabobydelen Industrial.
Slaget ved Sluis (1603)
To av de store spanske galeiene rammet de Moors flaggskip, den nederlandskbygde «Zwarte Galei» som var under kaptein Michielszoons kommando. Spanjolene forsøkte å entre den, men ble stoppet av kanonskudd. Heretter fortsatte kampene med sverd, pistol og kniv.
Da det blåste opp igjen dirigerte de Moor skipene sine rett mot de spanske skipene, og fortsatte å beskyte dem. Han ville senke de spanske galeiene ved å seile på de. Denne taktikken var den samme som van Duyvenvoorde hadde brukt omtrent et halvt år tidligere. I mellomtiden hadde admiral Haultain fått Zeelands flåte ut av Vlissingens havn, og kom for å assistere de Moor. Dette, ved siden av at spanjolene i siste øyeblikk gjenkjente de Moors taktikk, gjorde at de trakk seg tilbake til Sluis.
Kunstakademiet i Tromsø
Kunstakademiet i Tromsø er et institutt ved Universitetet i Tromsø – Norges arktiske universitet. Kunstakadmiet tilhører enheten Norges arktiske universitetsmuseum og akademi for kunstfag. Akademiet åpnet dørene høsten 2007, og er landets fjerde kunstakademi.
Ski stasjon
R21 (Moss), R22 (Mysen) og RE20 (Halden)
De øvrige linjene vil få redusert reisetid og benytte nye Follobanen der reisetid blir 12 minutter Oslo S - Ski. Moss- og Mysentogene (henholdsvis R21 og R23) vil få midlertidig endestasjon på Oslo S i ett år. R21 (Oslo S - Moss) vil få halvtimesfrekvens alle dager, R22 (Oslo S - Mysen - Rakkestad) vil forlenges til Rakkestad på mange flere av avgangene, og vil sammen med RE20 (Oslo S - Halden - Göteborg C) få hyppigere frekvens i helgene.
Westland Sea King
Australia
De australske Sea King-helikoptrene hadde lignende avionikk som Sea King HAS.1, og samme ARI 5995-søkeradar. De hadde derimot amerikansk Bendix AN/ASQ-13A-dippingsonar i stedet for Plessey-sonaren, som de britiske Sea King-helikoptrene bruker. De hadde også kraftigere motorer som ga forbedret hoverytelse i høy temperatur. Australias Sea King-helikoptre tilhørte 817 Squadron på HMAS «Melbourne», før hangarskipet ble pensjonert og tatt ut av tjeneste. Ettersom Sea King var for stor til å operere ut fra fregattene i Adelaide-klassen, ble 817 Squadron deretter tvunget til å operere fra baser på land. Australia sluttet å bruke Sea King til anti-ubåtoppdrag i 1990.
U.S. Transportation Command
U.S. Transportation Command (TRANSCOM) er en av de ni felles hovedkommandoene i det amerikanske forsvaret. Kommandoen ble opprettet i 1987 og har ansvar for land-, luft- og sjøtransport for Forsvarsdepartementet, både i krig og fredstid.
Hovedkvarteret er lokalisert til Scott Air Force Base i Illinois.
Westland Sea King
India
For å erstatte fregattene i Nilgiri-klassen, startet India utviklingen av en ny fregatt basert på Leander/Nilgiri, bare større. Det resulterte i Godavari-klassen, også kjent som Prosjekt 16, som kunne operere to Sea King-helikoptre samtidig.
I mai 1998 vedtok USA sanksjoner mot India, som en del av den internasjonale reaksjonen mot en rekke atomprøvesprengninger som India gjennomførte. I 2009 førte disse sanksjonene til at Indias Sea King-helikoptre ble satt på bakken, fordi India ikke kunne kjøpe noen USA-produserte reservedeler til helikoptrene. Westland overholdt også sanksjonene ved å nekte å vedlikeholde noen amerikanskproduserte komponenter. Et begrenset antall Sea King-helikoptre ble holdt i drift ved å ta deler fra andre eksemplarer og produksjon av enkelte komponenter fra Hindustan Aeronautics Limited (HAL). I desember 2000 opphevet president Bill Clinton noen av sanksjonene. På slutten av 2000-tallet undertegnet HAL og AgustaWestland en avtale om å felles opprettholde og utføre oppgraderinger til Indias flåte av Sea King-helikoptre.
Assimil
De fleste bøkene inneholder rundt 100 leksjoner.
Herkules (film)
Popularitet og økonomi
Produksjonskostnadene var på $70 millioner.
Anmelderne
Også de norske anmelderne gav den god mottakelse, men Aftenpostens anmelder var ikke like begeistret.
15. desember
Navnedag
Navnedagen er til minne om Hilde av Northumberland i England som grunnla et kloster der sist på 500-tallet, hun var søster av kong Edwin av Northumbria.
Kvalifikasjonskrav
Kvalifikasjonskrav er en juridisk betegnelse som brukes i forbindelse med konkurranser om private eller offentlige anskaffelser. Der stilles det normalt visse krav til leverandører som vil delta i konkurransene og tilby ytelser. Poenget med å stille slike krav er å skille ut de tilbyderne som ikke er egnet til å levere ytelsen.
Finansielle og økonomiske kvalifikasjoner kan være bl.a. størrelsen på leverandørens regnskapsmessige omsetning og soliditet samt sikkerhetsstillelse fra bank.
Bruken av kvalifikasjonskrav er regulert i lov og forskrifter angående offentlige anskaffelser, samt i Norsk Standard for konkurranser med og uten forhandlinger.
Nadezjda Talanova
Nadezjda Aleksandrovna Talanova (russisk: Надежда Александровна Таланова; født 17. april 1967 i Udmurtia i daværende Sovjetunionen), er en russisk tidligere skiskytter som deltok i de olympiske vinterleker 1994 i Lillehammer.
Luftsmitte
Luftsmitte er en betegnelse for spredning av sykdommer ved inhalasjon av infeksiøse aerosoler. En syk person kan skille ut aerosoler ved respiratoriske aktiviteter som vanlig pusting, snakking, synging, hosting eller nysing. Man kan også bli luftsmittet ved å inhalere aerosoler som av andre årsaker inneholder den aktuelle sykdommen (eksempelvis ved skjødesløst utførte obduksjoner).
Musikkonservatoriet i Tromsø
Musikkonservatoriet er en videreføring av Tromsø Musikkonservatorium, som ble opprettet i 1971, og som ble en del av Høgskolen i Tromsø i 1994. I 2009 ble hele høgskolen fusjonert med Universitetet i Tromsø.
Slaget ved Helsingborg 1362
Slaget ved Helsingborg var hanseatenes første større sjøslag og dessuten begynnelsen på etableringen av den danske flåten av det skulle bli til orlogsflåden over hundre år senere.
Bakgrunnen
Valdemar Atterdags angrep på Gotland i 1361, hvor Slaget ved Visby fant sted, var et ledd i en pågående krig med Sverige. Danmark hadde siden 1360 forsøkt å gjenerobre de «østdanske» besittelsene, Skåne, Halland og Blekinge.
Slaget
Mens hæren står på land, gikk den danske flåten overraskende til angrep den 8. juli 1362 med et ukjent antall skip, men muligens like mange mann som under ekspedisjonen til Gotland tidligere, og angripe de hanseatiske skipene som bare var bemannet med mannskapet og noe få soldater om bord. Sjøslaget var mer et vellykket overfall enn et tradisjonelt sjøslag. Wittenborg forstår at hans flåte var i ferd med å bli utslettet og klarer å få til en våpenhvile i siste øyeblikk.
Lyngdal Cup
Lyngdal Cup er en fotballturnering for gutter og jenter i alderen 10, 11, 12, 13 og 14 år. Turneringen arrangeres av Lyngdal Idrettslag den første helgen i august, og alle kampene avvikles på Lyngdal Stadion. Turneringen er åpen for alle, men det er i all hovedsak lag fra Vest-Agder og Rogaland som deltar.
Filip II August av Frankrike
Filip II August var en av de mest suksessfulle franke monarkene i middelalderen i utvide de kongelige områder og øke monarkiets innflytelse. Under sitt styre befestet han huset Capets stilling i Frankrike. Han brøt om det store Angevin-riket og beseiret et forbund av sine rivaler (tyske, flamske og engelske) i slaget ved Bouvines i 1214. Han reorganiserte regjeringen, brakte økonomisk stabilitet til landet og gjorde det således mulig med en rask økning i velstanden. Hans kongedømme var populært hos folk flest ettersom han kontrollerte adelens makt og fordelte en del av denne til den voksende middelklassen. Han klarte også å erobre de fleste engelske besittelsene i Frankrike.
Tidlige år
Med stadig svekket helse fikk Ludvig VII sin sønn kronet og salvet ved Reims av erkebiskop Guillaume aux Blanches Mains (Vilhelm Hvithender) den 1. november 1179. Han ble gift den 28. april 1180 til Isabella av Hainaut som brakte med seg grevskapet Artois som sin medgift. Hans far døde den 20. september 1180.
Konsolidering av de kongelige områder
Mens de kongelige områdene hadde økt under Filip I og Ludvig VI hadde de under kong Ludvig VII minsket en del. I april 1182 utviste Filip II August alle jøder fra riket og konfiskerte deres eiendommer.
Det tredje korstog
Filip dro på det tredje korstog (1189 – 1192) med Rikard I av England (1189 – 1199) og den tysk-romerske keiser Fredrik Barbarossa (1155 – 1190). Hans hær forlot Vézelay den 1. juli 1190. I begynnelsen reiste de franske og engelske korsfarerne sammen, men hærene delte seg i Lyon da Rikard besluttet å ta sjøvegen mens Filip tok landevegen over Alpene til Genova i Italia. De franske og engelske hærene ble gjenforent i Messina hvor de overvintret. Den 30. mars 1191 satte franskmennene seil for Det hellige land og kom fram den 20. mai. Filip og hæren marsjerte deretter opp til Akko som da allerede var under beleiring av en mindre gruppe korsfarere. Filip satte i gang konstruksjonen av beleiringsmaskiner før Rikard ankom den 8. juni (se Beleiringen av Akko). Ved den tiden som Akko overga seg den 12. juli var Filip allerede blitt alvorlig syk av dysenteri, noe som reduserte hans korsfarerglød. Båndene til Rikard ble anstrengte da den engelske kongen opptrådte på hovmodig måte etter at byen hadde overgitt seg.
Ekteskapelige problemer
Etter Isabellas tidlige død i barsel i 1190 besluttet Filip å gifte seg igjen. Den 15. august 1193 giftet han seg med Ingeborg (1175 – 1236), datter av kong Valdemar I av Danmark. I Frankrike fikk hun nytt navn, Isambour, og Stefan av Dornik, beskrev henne som «meget vennlig, ung av alder, men gammel av visdom». Av ukjente grunner ble hun frastøtt av ham, og han nektet å tillate en kroning av henne til dronning. Ingeborg protesterte mot denne behandlingen, og hans svar var å sende henne i kloster. Deretter ba han pave Celestin III om å oppløse ekteskapet ved at det ikke var blitt fullbyrdet. Filip hadde dog ikke tatt Ingeborg med i beregningen og at hun insisterte på at ekteskapet faktisk hadde blitt fullbyrdet, og at hun således var hans hustru og den rettmessige dronningen av Frankrike. Den fransk-danske geistlige abbed Vilhelm av Paris gikk i mellom på Ingeborgs side, tegnet opp en slektstavle over de danske kongene for motbevise den påståtte hindringen av blodsslektskap.
Oriol Romeu
Han spiller som oftest defensiv midtbanespiller, men han er en svært allsidig spiller og kan også spille på midtbanen og som forsvarsspiller.
FC Barcelona
Romeu ankom Barcelonas ungdomsakademi i 2004, fra den katalanske naboen RCD Espanyol og jobbet seg oppover igjennom akademiet, før han slo igjennom på reservelaget. Barcelona's manager, Josep Guardiola ga Romeu sin debut for a-laget i en treningskamp mot Kazma Sporting Club, og tok ham senere med i troppen for VM i fotball for klubblag, som tok plass i Abu Dhabi.
Alonzo Babers
Han deltok i sitt første internasjonale mesterskap under VM 1983 i Helsingfors, men der måtte han nøye seg med en sjetteplass på 4 x 400 m stafett. Under OL-uttaket i 1984 kvalifiserte han seg til OL ved å sette ny personlig rekord med tiden 44,75.
Le Plus Grand Français de tous les temps
Programmet ble kritisert av enkelte historikere for å kun fokusere på personligheter fra nyere fransk historie. Nøkkelpersoner i fransk historie, som bidro til dannelsen av den franske nasjon, som kongene Filip August, Sankt Ludvig og Ludvig XIV eller den franske keiseren Napoléon Bonaparte ble i stor grad ignorert.
Skiforeningen
Historie
Ved stiftelsen i 1883 var skiløping en relativ ny konkurranseidrett, og foreningens mål var å spre budskapet om bruk av ski til mer enn et praktisk transportmiddel, drive opplæring av teknikker og å være sentral i å skape en arena for sammenkomst i vennlig kappestrid.
Shave ice
Fremstilling
Shave ice fremstilles ved at en isblokk spinnes over et høvelblad. Dette gir isflak med en myk, snøaktig konsistens. Isen samles i et beger og det helles over sirup med forskjellig smak. Kunden kan som regel velge forskjellige smaker, gjerne flere i samme porsjon shave ice. Det tilføyes gjerne også vaniljeis, azuki-bønner (søte, røde bønner), søtende kondensert melk eller li-hing-mui-pulver (pulverisert, tørket og saltet plomme) i bunnen av begeret eller på toppen av isen for aroma og smak.
Frederik IX av Danmark
I 1922 forlovet han seg med den greske prinsesse Olga, men forlovelsen ble hevet etter noen få måneder. 24. mai 1935 giftet han seg med prinsesse Ingrid av Sverige i Storkyrkan i Stockholm. Ingrid var datter av kronprins Gustav Adolf, den senere Gustav VI Adolf av Sverige (1882–1973), og kronprinsesse Margaretha (1882-1920). Dronning Ingrid lærte raskt dansk og spesielt til å elske Sønderjylland. Gråsten slott ble innrettet som kronprinsparets sommerbolig. 16. april 1940, kun syv dager etter den tyske invasjonen fikk paret sitt første barn, Margrethe. Den lille prinsessen ble straks et lyspunkt i en mørk tid. Under okkupasjonen så københavnerne ofte kronprinsparet spasere rundt i hovedstaden med barnevogn eller syklende – et symbol og samlingspunkt for den danske befolkningen. Deretter fikk de 29. april 1944 prinsesse Benedikte (gift med prins Richard til Sayn-Wittgenstin-Berleburg) og den 30. august 1946 prinsesse Anne-Marie (gift med Konstantin II av Hellas, sønn av kong Paul I og dronning Frederikke).
Dragutin Dimitrijević
Dragutin «Apis» Dimitrijević (serbisk: Драгутин Димитријевић Апис) (født, død ) var en serbisk soldat og nasjonalist som var lederen av Den svarte hånd.
Første verdenskrig
Hans påståtte involvering i attentatet på Franz Ferdinand ble sett på som en av de utløsende faktorene til første verdenskrig. Østerrike-Ungarns etterforskning på attentatet indikerte involvering av tre personer fra Serbia, foruten gruppen Unge Bosnia, Dimitrijević, Milan Ciganović, og major Vojislav Tankosić. Statsminister i Serbia på den tiden Nikola Pašić nektet imidlertid å utlevere disse tre til Wien 25. juli 1914 med forklaringen at det «ville være et brudd på Serbias grunnlov og lovgivning». Tre dager senere erklærte Østerrike-Ungarn krig mot Serbia.
Rettssak og henrettelse
Nikola Pašić, som jobbet for et felles Jugoslavia, fryktet de nasjonalistiske kreftene som rådet i Den svarte hånd og bestemte seg for å kvitte seg med disse. Den svarte hånd ble offisielt oppløst og de fleste av de høytstående medlemmene ble arrestert og siktet for et angivelig planlagt attentat mot Aleksandar I av Jugoslavia. 23. mai 1917 ble Dimitrijević dømt for forræderi og henrettet 26. juni sammen år ved arkebusering. Han ble i 1953 frikjent for anklagen.
Semitrailer (tilhenger)
Videre finnes det mange variasjoner av semitrailere.
Natalja Snytina
Natalja Anatoljevna Snytina (russisk: Наталья Анатольевна Снытина; født 13. februar 1971 i Zlatoust i daværende Sovjetunionen) er en russisk tidligere skiskytter som deltok i de olympiske vinterleker 1994 i Lillehammer.
Bjerkås
Bjerkås er et tettsted og en grunnkrets i Asker kommune i Viken. Bjerkås ligger nær Indre Oslofjord, nord for Slemmestad, sør for Vollen og øst for Heggedal. Badeplassen Sjøstrand ligger ved fjorden nordøst for Bjerkås.
Karun Chandhok
GP2
Chandhok flyttet over til GP2-mesterskapet i 2007, hvor han kjørte for Durango. Chandhoks første seier i GP2 kom i sprintløpet på Spa-Francorchamps-banen i Belgia. Chandhok ledet også sprintløpet i Tyrkia etter å ha startet fra pole, men ble påkjørt av Kazuki Nakajima i DAMS, som lå på andreplass. Kollisjonen medførte at Chandhok måtte bryte løpet, mens Nakajima fikk en gjennomkjøringsstraff.
Fullstendige GP2-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Den internasjonale hvalfangstkommisjonen
Moratoriet i 1986
I 1982 vedtok IWC med det påkrevde tre fjerdedels flertall å innføre en stans i kommersiell hvalfangst ved å føre det følgende avsnittet inn i handlingsplanen:
I mai 1994 vedtok IWC å opprette et 30,5 millioner kvadratkilometer stort reservat for hvaler i Sørishavet. Både styrkeforholdet i avstemningen (23 for, 1 mot, 6 avholdende) og formuleringene i resolusjonen tydet på at IWC langtfra var i ferd med å endre sitt syn på kommersiell hvalfangst.
Olsenfestivalen
I 2011 ble Festningen arrangert, med Jean Michel Jarre som hovedartist. Konserten ble arrangert på fesrningsplassen, Akershus festing, Oslo.
Den internasjonale hvalfangstkommisjonen
Medlemskap i IWC
Hvalfangstmotstandere og en del stater hevder at Japan har gjennomført et program med «stemmekjøp» ved å tilby økonomisk hjelp til fattigere land mot at de har meldt seg inn i IWC og støtter de japanske synspunktene på hvalfangst. Japan har gitt 320 millioner dollar i økonomisk støtte til Antigua og Barbuda, Dominica, Grenada, Guinea, Marokko, Panama, St. Lucia, Saint Vincent og Grenadinene, St. Kitts og Nevis og Salomonøyene. Alle disse landene har også stemt sammen med Japan i alle IWC-avstemninger siden 2001. Greenpeace hevder at dette har en klar sammenheng, selv om de karibiske nasjonene hevder at dagens regler er en hemsko for deres fiskerier.
Nancy Dalberg
Karriere
Komponisten Hilda Sehested bodde på det nærliggende godset Broholm, og kan ha inspirert Dalberg til å forsøke seg som komponist, for Dalberg begynte nå å ta komposisjonsundervisning hos Fini Valdemar Henriques, fra 1909 hos Johan Svendsen, og etter hans død i 1911 hos Carl Nielsen. Nielsen underviste ikke minst i instrumentering og lot henne hjelpe til med orkestreringen av hans komposisjoner Aladdin og Fynsk Forår.
Den internasjonale hvalfangstkommisjonen
Senere utvikling
I 2002 avviste derimot kommisjonen å opprette flere reservater sør i Stillehavet og Atlanterhavet, noe som ble sett på som en seier for hvalfangstforkjemperne.
2005-møtet
Som et svar på disse forslagene foreslo Australia en resolusjon som krevde at Japan stopped utvidelsen av sin forskningsfangst. Dette forslaget fikk 30 stemmer.
Møtet i juni 2006
16.-20. juni 2006 møtes IWC i St. Kitts og Nevis. Hvalfangstforkjemperne har alt vunnet en liten seier, ved at et simpelt flertall har vedtatt at kommisjonen skal vurdere gjeninnføring av fangst, men de har fortsatt ikke nok stemmer til at moratoriet oppheves. Full agenda for møtet kan ses her: ( PDF ) Direkte omtale av møtet er tilgjengelig her: ( eng.)
Kristian Gleditsch
Yrkesaktivitet, politikk, internasjonalt engasjement
Gleditsch var ansatt ved oppmålingsvesenet i Aker 1938–1939 og i Oslo 1939–1940.
Rolf Jacobsen
Det er vanlig å betrakte forholdet mellom natur og teknikk som et hovedmotiv i Jacobsens forfatterskap; dette er en tolkning som har støtte både i førsteinntrykket som ble skapt av debutsamlingen og dens tittel Jord og jern og i Jacobsens egne fortolkninger av sitt forfatterskap. Jacobsens forfatterskap er båret av en fascinasjon for «det nye», estetikken, kreftene og muligheten i framskrittet. Begeistringen er imidlertid mest til stede på overflaten. Dikteren har erfart og er selv grepet av uroen og fremmedheten i «byens jagende pulsslag».
Redaktør i Glåmdalen
6. januar 1941 ble Rolf Jacobsen ansatt som redaktør i Kongsvinger Arbeiderblad (avisen skiftet navn til Glåmdalen i 1943). Nasjonal Samlings fylkespressesjef var misfornøyd med redaktør Zachariassen, og hadde forlangt at det ble tilsatt en politisk ansvarlig medredaktør. Rolf Jacobsen hadde tillit fra begge sider, avisens styre kjente ham som en dyktig avismann og var ikke klar over hans NS-medlemskap. Jacobsen søkte ikke stillingen, og mottok den etter egne opplysninger nølende.
De siste krigsårene. Landssvikoppgjøret
Jacobsen var det meste av tiden på tømmerhogst. På grunn av dårlig helse ble han sysselsatt som kokk. Han ble løslatt den 18. oktober 1947, med 3 års prøvetid.
Bokhandlerassistent og pendler
I august samme år, 16 år etter utgivelsen av Vrimmel, kunne Jacobsen endelig sende manuskriptet til sin tredje diktsamling til Gyldendal. Fjerntog ble utgitt knappe tre måneder senere. Den fikk liten oppmerksomhet hos kritikerne, men noen anmeldere uttrykte begeistring.
Det siste tiåret
Rolf Jacobsen opptrådte siste gang offentlig på Bjørnsonfestivalen i 1993. I forbindelse med folkeavstemningen om EU i 1994 bidro han med diktet Anderledeslandet i Nei til EUs antologi Lesebok 1994. Dermed ble noe av det siste han gjorde å lansere et begrep som skulle komme til å stå sentralt i norsk politikk i mange år framover: Annerledeslandet. Han døde av hjerteproblemer den 20. februar 1994.
Uroen i det moderne
Lyrikeren og kritikeren Jan Erik Vold har introdusert begrepsparet fortvilelse og saktmodighet som nøkkelbegrep i Jacobsens forfatterskap.
Ettermæle
En byste av Jacobsen, utført av Nils Aas, ble avduket foran Hamar bibliotek i 1995. En annen byste, utført av Anne Raknes, eies av Gyldendal forlag.
Foreningen Rolf Jacobsens Venner ble stiftet i januar 1997. Foreningens formål er «å styrke interessen for Rolf Jacobsens forfatterskap». Foreningen gjennomfører seminarer, byvandringer, og ulike arrangementer.
Paolo Bernardi
Paolo Bernardi er navnet til flere personer:
Forurensning
Forurensning i Norge
Utslippet av gassen CO2 er skadelig, og blir i Norge behandlet etter forurensningsloven. Samlede utslipp i 2007 fra Norge var 55 millioner tonn CO2-ekvivalenser, som var en økning på tre prosent fra 2006.
Farlige kjemikalier
Import av meget giftige og giftige kjemikalier til privat bruk er forbudt.
Erode (distrikt)
Taluker
I Tamil Nadu er taluk det tredje administrative nivået, under staten og distriktene. Erode distrikt har 5 taluker.
Simone Greiner-Petter-Memm
Simone Greiner-Petter-Memm (født 15. september 1967 i Jena som Simone Greiner-Petter), tysk tidligere langrennsløper og skiskytter som deltok i de olympiske vinterleker 1988 i Calgary og 1994 i Lillehammer.
MS «Oslofjord» (1993)
MS «Bergensfjord» ble bygd om i 2014 ved STX-verftet i Raumo i Finland og tilpasset behovene på strekningen Sandefjord - Strömstad. Lugarene ble fjernet og kapasiteten utvidet til 1 800 passasjerer, men Fjord Line tillater kun 1 350 som maks antall passasjerer og 370 biler selvom er plass til flere. Taxfreeområdet ble utvidet til 1 200 kvadratmeter.
Amerikansk staffordshire terrier
Bruksområde
Amstaff er en energisk, utholden og god brukshund. Den brukes blant annet som terapihund i enkelte land.
Thomas Gullestad
Thomas «Fingern» Gullestad (født 14. desember 1980 i Oslo) er en norsk musiker, tv-programleder og skuespiller.
Siri Lill Mannes
Mannes ble tildelt Kringkastingsprisen for 2000.
IA-32
SIMD-utvidelser
I 1997 introduserte Intel MMX som en utvidelse av IA-32 instruksjonssettet. MMX-instruksjonene opererer på åtte nye heltallsregistre kalt MM0–MM7. Disse registrene kan brukes til å behandle én 64-bit verdi, to 32-bit verdier, fire 16-bit verdier eller åtte 8-bit verdier.
La Flèche Wallonne
På ett tidspunkt ble La Flèche Wallonne og Liège-Bastogne avholdt den samme helgen (begge rittene blir organisert av Amaury Sport Organisation). Kun sju ryttere har vunnet Ardennes-dobbelen, seire i begge rittene i en og samme sesong: Ferdi Kubler (1951 og 1952), Stan Ockers (1955), Eddy Merckx (1972), Moreno Argentin (1991), Davide Rebellin (2004), Alejandro Valverde (2006, 2015 og 2017) og Philippe Gilbert (2011).
Rokken
Konserter og show på Rokken
Listen er ufullstendig.
David Duval
Etter seieren i The Open gikk det jevnt utforbakke for Duval. Han raste ned til 80.-plass på pengelisten i 2002, og til 211.-plass i 2003, og dette foranlediget en langvarig pause fra golfen. Det har vært spekulert i diverse forklaringer på tilbakegangen, inkludert ryggproblemer, private vanskeligheter og en form for svimmelhet.
Alec Scott
Scott vant en olympisk bronsemedalje i hestesport under OL 1936 i Berlin. Han var med på det britiske laget som kom på tredjeplass i lagkonkurransen i feltritt bak Tyskland og Polen. Deltakere på laget var; Scott på hesten «Bob Clive», Edward Howard-Vyse på «Blue Steel» og Richard Fanshawe på «Bowie Knife». Scott og «Bob Clive» kom på sjuendeplass i den individuelle konkurransen i feltritt.
Halléngården
Kontroverser rundt eiendomsovertagelsen og fredningen
I 2002 ble eiendommen, samt Halléns hytte i Eggedal, overdratt til Thorstein Thune f. 1965. Salget ble gjenstand for flere rettstvister med Halléns arvinger, som hevdet at faren på overdragelsestidspunktet var dement med frontotemporal degenerasjon, og at han ble svindlet. I september 2012 fikk arvingene medhold i Eiker, Sigdal og Modum tingrett, som opphevet salget av hytta i Eggedal.
I begynnelsen av 2021 ble Halléngården lagt ut for tvangssalg, fordi eieren hadde misligholdt banklånet på eiendommen. Tvangssalget ble avlyst høsten 2021.
Riksforstander
I det tyvende århundre har Miklós Horthy i Ungarn, og Pehr Evind Svinhufvud og baron Carl Gustaf Mannerheim i Finland, vært riksforstandere.
Storelva (Sør-Varanger)
Elva har utspring fra Trillinghaugan sørvest for Svanvik, og renner mot nord gjennom et landskap med vidstrakte myrer og skog. Det ligger spredt jordbruksbebyggelse langs vassdraget, spesielt i nedre deler. Storelva munner ut ved Strand, lengst sør i Langfjordvatnet. Fra nordenden av Langfjordvatnet fortsetter Langfjordelva videre mot nord til Langfjorden.
Langfjordvassdraget ble i 1973 vernet mot kraftutbygging i Verneplan I for vassdrag.
Alcatel-Lucent
Alcatel-Lucent (tidligere Alcatel) var et fransk teknologiselskap som produserer elektronisk utstyr, telekommunikasjonsnettverk, video, fiber og kabel for teletrafikk. Alcatel ble grunnlagt i 1898 og hadde hovedkontor i Paris, samt selskaper i 130 land. Selskapet ble slukt av Nokia i 2016.
Bjarne Sjulsen
Bjarne Sjulsen (født 18. desember 1908, død 25. februar 1997) fra Kongsberg ble skytterkonge på det første Landsskytterstevnet arrangert etter 2. verdenskrig. Stevnet foregikk i Harstad i 1946, og siden det var like etter krigen var det ikke alle som hadde fått tak i våpen, og det var så som så med treningen. Likevel møtte 1 332 deltakere opp, noe som må sies å være bra for et stevne så langt nord i landet på den tiden. Sjulsen vant etter omskyting med Johan Jøraas fra Skogn. Sjulsen var i toppen også før krigen, og ble skytterprins ved Landsskytterstevnet i 1935, og ble nr. 3 i 1938. Han arbeidet på Kongsberg Våpenfabrikk.
«Duke of York» (skip)
«Duke of York» var en bark kommandert av kaptein Robert Clark Morgan (1798–1864) eid av South Australia Company.
Historie
«Duke of York» ble ødelagt på sin første hvalfangstreise i september 1837 nord i Moreton-bukta, Queensland, Australia.
Generelle spesifikasjoner
Skipet var 81 fot lang, bjelken var på 23 fot og tonnasjen på hele 190 tonn.
Redaktør (Norge)
Delegering
En redaktør er også arbeidsleder for de som arbeider med innholdsproduksjon i mediet, og har full anledning til å instruere de redaksjonelle medarbeiderne i deres yrkesutøvelse, selv om det vanligste i Norge er å samarbeide om løsninger. I realiteten har redaktøren også ansvar for innholdets kvalitet og medarbeidernes faglige kompetanse, selv om dette ikke defineres i loven, men i ansettelsesforholdet mellom redaktør og utgiver/eier.
Edward Howard-Vyse
Han var dessuten rytter som deltok i de olympiske leker 1936 i Berlin.
Liste over Kroatias presidenter
Presidenten hadde ifølge grunnloven slik den ble vedtatt i 1990, myndighet til å utnevne og avskjedige regjeringen og var dermed Kroatias reelle leder. Ved en grunnlovsendring i 2000 ble det innført parlamentarisme, og regjeringen er idag avhengig av tillit i parlamentet.
Norwegian Advanced Surface-to-Air Missile System
Bakgrunn og historie
NOAH var ment for bekjemping av middels- og lavtflygende mål i nærheten av norske militære flyplasser. Systemet ble i perioden 1987 til 1989 utplassert ved de militære flyplassene Bodø, Evenes, Bardufoss, Andøya, Værnes og Ørlandet. NOAH ble utviklet ved HKV, et selskap eid i fellesskap av Raytheon Company (tidligere Hughes Aircraft Company) og Kongsberg Defence & Aerospace (tidligere Norsk Forsvarsteknologi). Selve missilet var basert på amerikanske Improved HAWK (I-HAWK, MIM-23B).
NASAMS 2
Utover dette består oppgraderingene i hovedsak i:
NASAMS 3
Luftvernbataljonen oppgraderte fra NASAMS II i april, og skarpskjøt med NASAMS III for første gang i mai 2019.
Brukerland
Kommende brukere:
Kun kontrollsystemet (Command & Control):
Fylkesvei 1550
Fylkesvei 1550 går mellom Haugsdyet og Ullensaker kirke i Ullensaker kommune. Veien er 4,1 km lang.
Sosialpsykologi
Sosialpsykologi er et bredt forskningsfelt som av Gordon Allport ble definert som studiet av «hvordan tanker, følelser og adferd påvirkes av den faktiske, innbilte eller underforståtte andre». Sosialpsykologi er dels en disiplin innen psykologi, kjent som psykologisk sosialpsykologi, og dels en disiplin innen eller et eget fag som står nær sosiologi, kjent som sosiologisk sosialpsykologi. De to forskningstradisjonene skiller seg i fokus, metoder og teorier og har tradisjonelt hatt ulike geografiske tyngdepunkter. Psykologisk sosialpsykologi undersøker individets opplevelser og adferd i en sosial kontekst, mens sosiologisk sosialpsykologi studerer både individer og grupper, særlig i konteksten av større sosiale strukturer og prosesser. Noen oppfatter psykologisk og sosiologisk sosialpsykologi som ulike tilnærminger til et felles forskningsfelt. Sosialpsykologien deles også ofte inn i retningene eksperimentell sosialpsykologi og kritisk sosialpsykologi, som har opphav i henholdsvis psykologisk og sosiologisk sosialpsykologi. Grensene mellom dem er likevel flytende, og ikke alle psykologiske sosialpsykologer er eksperimentelle, og ikke alle sosiologiske sosialpsykologer er kritiske.
Betegnelsen sosialpsykolog
Sosialpsykolog er ikke en beskyttet tittel. I 2011 gav Helse- og omsorgsdepartementet Helsedirektoratet i oppdrag å avklare om den sammensatte tittelen sosialpsykolog er beskyttet; Helsedirektoratet uttalte i 2012 at «tittelen sosialpsykolog er ikke en beskyttet tittel etter helsepersonelloven § 74, da den ikke gis egen autorisasjon etter helsepersonelloven § 48 eller spesialistgodkjenning». De fleste fagpersonene innen sosialpsykologi er utdannet innen psykologi eller sosiologi. I Norge var Harriet Holter sentral i etableringen av faget; hun var selv utdannet samfunnsøkonom (da kalt sosialøkonom), men ble professor i sosialpsykologi.
Sørli museum
Seterstuen
Stuen var sentral i forbindelse med Skåleseterstevnene som ble arrangert på slutten av sommeren i mange år, med friluftsgudstjenester og rømmegrøtkoking i stuen.
Udlandsstua
Bygningen har forutenom bolighus, tidligere fungert som skolestue, butikk, danselokale og utleiebolig til tømmerhoggere og arbeidere på veianlegg.
Nuance Communications
I 2005 fusjonerte selskapet med ScanSoft.
Scania
Vabis og Maskinfabriks-aktiebolaget Scania slår seg sammen
AB Scania-Vabis ble etablert i 1911 som et resultat av en fusjon mellom det Södertälje-baserte selskapet Vabis og Malmö-baserte selskapet Maskinfabriks-aktiebolaget Scania. Vagnfabriks Aktiebolaget i Södertelge (Vabis) ble etablert i 1891 som en jernbanevognprodusent, mens Maskinfabriks-aktiebolaget Scania ble etablert som en sykkelprodusent i 1900. Begge selskapene hadde prøvd å bygge biler, lastebiler og motorer, med en svært så variert suksess. I 1910 hadde Maskinfabriks-aktiebolaget Scania klart å konstruere en bil, mens Vabis arbeidet med å stenge ned sin sykkelfabrikk. Per Alfred Nordeman, direktør i Maskinfabriks-aktiebolaget Scania, sendte brev til Surahammars Bruk, eierne av Vabis, om hva det ville koste å kjøpe selskapet. I november 1910 undertegnet begge selskapene fusjonen, og i 1911 ble fusjonen en realitet.
1970- og 1980-tallet
I 1976 ble det argentinske industrifabrikken åpnet. Noen måneder senere, den 10. september, ble den første girkassen utenfor Sverige produsert, og i desember rullet den første Scaniaen som ble produsert i Argentina ut, en L111. Etter hvert spesialiserte fabrikken seg på å produsere girkasser, aksler og differensialer som ble brukt både i fabrikken i Tucumán, og de som ble bygget i Brasil.
Identitetstyveri
Identitetstyveri er et begrep som brukes om ulike typer kriminalitet hvor noen utgir seg for å være en annen. Metoden blir brukt innen blant annet kortsvindel og bestilling av varer i en annens navn. Konsekvensen av identitetstyveri er gjerne at offeret opplever å bli mistrodd og har et behov for å bevise sin uskyld.
Identitetstyveri er mulig mest på grunn av sviktende identitetskontroll. I nyere tider er innsamling av personlig informasjon på internett et utbredt problem, der brukere etterlater digitale spor og personlig informasjon på f.eks sosiale medier. Dette benyttes av identitetstyver for å kartlegge offerets liv og sosiale rutiner.
Kritikk mot begrepet
Et tyveri blir definert som at tyvgods blir tatt fra eieren slik at eieren ikke lenger har godset. Et identitetstyveri skiller seg ved at offerets identitet blir misbrukt, men ikke tatt ifra offeret. Offeret mister dermed ikke identiteten sin og har fortsatt eierskap over det.
Wevelgem
Historie
Under første verdenskrig anla tyskerne en flyplass her. Den benyttes nå for privatfly. Belgias største tyske soldatgravlund likker for det i Wevelgem og dildels i nabokommunen. På baksiden av gravfeltet ble det anlagt en (falsk) flyplass for å forvirre eventuelle fiender; restene av dette anlegget er fortsatt synlige.
Fylkesvei 222
Før 1. januar 2010 var veien riksvei, etter at regionsreformen trådte i kraft har den status som fylkesvei.
2019 ble den tidligere strekningen mellom Hamar stasjon og Vien del av fylkesvei 224.